Test Library

Bucket Drumming Course
2023-10-31 12:30 - 2024-05-31 13:30 (Europe/Athens) | Βιβλιοθήκη Λιβαδειάς, Κάδμου & Δαιδάλου, Λιβαδειά, 32131, Ελλάδα
Η Δημόσια Κεντρική Βιβλιοθήκη Λεβαδείας και ο σύλλογος «Φίλοι της Βιβλιοθήκης Λιβαδειάς» σε συνεργασία με το Μουσικό Στούντιο Fortepiano διοργανώνουν σειρά μαθημάτων με τον τίτλο «BUCKET DRUMMING στη Βιβλιοθήκη!».
Σκοπός των μαθημάτων είναι η δημιουργικότητα, η επανανακάλυψη και επανάκτηση της μουσικότητας, του ρυθμού, της κίνησης, της αυτοέκφρασης.
Διδάσκει η μουσικός και εκπαιδευτικός Φιλιώ Στάμου, καλλιτεχνική διευθύντρια του Μουσικού Εργαστηρίου Fortepiano.
Χρόνος υλοποίησης: Οκτώβριος 2023 – Ιούνιος 2024. Τελευταίο Σάββατο κάθε μήνα & ώρα 12.30-13.30.
Έναρξη: Σάββατο 21 Οκτωβρίου 2023, 12.30-13.30.
Τόπος: στην αίθουσα εκδηλώσεων της Βιβλιοθήκης Λιβαδειάς (Κάδμου 7 – 3ος όρ.).
Επιδιωκόμενο κοινό: νέοι και νέες κάθε ηλικίας από 10 ετών και πάνω.

Τι είναι το bucket drumming;Το bucket drumming είναι μια εξαιρετική δραστηριότητα που συναρπάζει παιδιά και ενήλικες. Είναι μια μορφή ρυθμικής μουσικής εκτέλεσης που χρησιμοποιεί κυρίως κουβάδες ως μουσικά όργανα. Αυτή η μοναδική μουσική τέχνη έχει ρίζες στον δρόμο και συχνά εκτελείται από καλλιτέχνες του δρόμου. Οι εκτελεστές χρησιμοποιούν κουβάδες και άλλα απλά καθημερινά αντικείμενα, όπως καπέλα και βαρέλια, για να παραγάγουν μουσικούς ρυθμούς και ήχους.Το bucket drumming είναι γνωστό για τη δημιουργικότητα και την εντυπωσιακή εκτέλεση του. Οι εκτελεστές χρησιμοποιούν τα χέρια τους και μπαγκέτες για να χτυπήσουν τους κουβάδες και να παραγάγουν μουσικούς ήχους με διάφορα διακριτικά πατήματα και ρυθμούς. Αυτός ο μοναδικός τρόπος εκτέλεσης μουσικής έχει κερδίσει δημοτικότητα σε όλο τον κόσμο και έχει εμπνεύσει πολλούς νέους καλλιτέχνες. Είναι ένας διασκεδαστικός τρόπος για να μάθουμε για τη μουσική και να εξασκήσουμε τη ρυθμική μας αίσθηση, να αναπτύξουμε τις ρυθμικές μας δεξιότητες και να συνοδεψουμε ρυθμικά αγαπημένα μας τραγούδια.

Λίγα λόγια για τη Φιλιώ Στάμου Πιανίστα – Συνθέτις – Θεατρολόγος
Διπλωματούχος Πιάνου – Σύνθεσης. Πτυχιούχος Ακκορντεόν, Αρμονίας, Αντίστιξης, Φούγκας. Πτυχιούχος Θεατρικών Σπουδών της Φιλοσοφικής Σχολής Αθηνών. Είναι κάτοχος πιστοποιημένης επιμόρφωσης από το ΕΚΠΑ στην Μουσικοκινητική Αγωγή και στην Διαπαιδαγώγηση στην Σχολική Ηλικία, καθώς και εξειδικευμένης επιμόρφωσης στην “Παιδαγωγική του πιάνου και σύγχρονες προσεγγίσεις: Αυτοσχεδιασμός, ομαδικό πιάνο, συμπερίληψη και σύγχρονο ρεπερτόριο” από το Ιόνιο Πανεπιστήμιο.Έχει συμμετάσχει και βραβευτεί σε Πανελλήνιους Διαγωνισμούς Πιάνου. Έχει δώσει ατομικά ρεσιτάλ και έχει συνεργαστεί και συμμετάσχει σε πληθώρα συναυλιών, εκδηλώσεων και εκπαιδευτικών προγραμμάτων Πολιτιστικών Φορέων και Ωδείων τόσο της Αθήνας όσο και της Λιβαδειάς. Έχει επιμεληθεί καλλιτεχνικά εκδηλώσεις όπως οι παραστάσεις “ΝΟΣΤΟΣ”, ‘ΠΑΡΑΜΥΘΙΑ ΓΙΑ 4 ΧΕΡΙΑ” κ.α., ενώ συνθέσεις της εκτιμώνται ιδιαίτερα όπως το ξεχωριστό έργο “Κυκλαδίτικος Χορός” για σόλο πιάνο (εκδ. Protasis Music Publishing).Μαθητές της διέπρεψαν και διαπρέπουν αποκτώντας διακρίσεις σε Πανελλήνιους Μουσικούς Διαγωνισμούς. Έχει πολύχρονη εμπειρία διδασκαλίας (από το 2001), και από το 2020 λειτουργεί το δικό της Μουσικό Στούντιο “FORTEPIANO” στη Λιβαδειά

Διδάσκει η μουσικός Φιλιώ Στάμου
